CELEX: 32012D0815
Language: et
Date: 2012-12-19 00:00:00
Title: 2012/815/EL, Euratom: Komisjoni rakendusotsus, 19. detsember 2012 , millega muudetakse otsust 96/564/Euratom, EÜ, millega antakse Austriale luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2012) 9539 all)

21.12.2012   
            
            
               ET
            
            
               Euroopa Liidu Teataja
            
            
               L 352/57
            
         KOMISJONI RAKENDUSOTSUS,
   19. detsember 2012,
   millega muudetakse otsust 96/564/Euratom, EÜ, millega antakse Austriale luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
   (teatavaks tehtud numbri C(2012) 9539 all)
   (Ainult saksakeelne tekst on autentne)
   (2012/815/EL, Euratom)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artiklit 13,
   ning arvestades järgmist:
   
               (1)
            
            
               Nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (2) artikli 378 lõike 1 kohaselt võib Austria jätkata X lisa A osa punktis 2 loetletud tehingute maksustamist; neid tehinguid tuleb arvestada käibemaksupõhiste omavahendite baasi kindlaksmääramisel.
            
         
               (2)
            
            
               Direktiivi 2006/112/EÜ artikli 378 lõike 2 punkti a kohaselt võib Austria jätkata X lisa B osa punktides 5 ja 9 loetletud tehingute maksust vabastamist; neid tehinguid tuleb arvestada käibemaksupõhiste omavahendite baasi kindlaksmääramisel.
            
         
               (3)
            
            
               Selleks et kohaldada kuuenda direktiivi artikli 28 lõike 3 punkti a, lubas Austria Vabariigi Euroopa ühendustega ühinemise akti IX lisa („Maksustamine”) punkti 2 alapunkt h (3) Austrial vastavalt E lisa punktile 2 kuni 1996. aasta 31. detsembrini käibemaksuga maksustada hambatehnikute poolt kutsealases tegevuses osutatavad teenused ning hambaarstide ja hambatehnikute tarnitavad hambaproteesid; sellest tulenevalt tuleks selleks komisjoni poolt käibemaksupõhiste omavahendite baasi kindlaksmääramiseks antud luba samuti tühistada.
            
         
               (4)
            
            
               Selleks et kohaldada kuuenda direktiivi artikli 28 lõike 3 punkti b, lubas Austria Vabariigi Euroopa ühendustega ühinemise akti IX lisa („Maksustamine”) punkti 2 alapunkt i kohaldada maksuvabastust riiklike postiteenistuste osutatud telekommunikatsiooniteenustele seni, kuni nõukogu on selliste teenuste maksustamiseks vastu võtnud ühise korra, või kuni kuupäevani, mil kõik praegused liikmesriigid, kes hetkel kohaldavad täielikku maksuvabastust, selle kohaldamise lõpetavad, olenevalt sellest, kumb on varasem, kuid igal juhul 31. detsembriks 1995; sellest tulenevalt tuleks selleks komisjoni poolt käibemaksupõhiste omavahendite baasi kindlaksmääramiseks antud luba samuti tühistada.
            
         
               (5)
            
            
               Austria puhul võttis komisjon määruse (EMÜ, Euratom) nr 1553/89 alusel vastu otsuse 96/564/Euratom, EÜ, (4) millega antakse Austriale luba jätta alates 1995. aasta 1. jaanuarist käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi.
            
         
               (6)
            
            
               Komisjon palus Austrial kontrollida, kas neid ilma selgesõnaliste ajaliste piiranguteta Austriale antud lube läheb veel vaja, ning saata komisjonile vastavasisuline kinnitus. Austria kinnitas, et kaks luba ei ole enam vajalikud.
            
         
               (7)
            
            
               Liidu eeskirjade selguse ja läbipaistvuse nimel tuleks aegunud või kehtivuse kaotanud sätted tunnistada kehtetuks.
            
         
               (8)
            
            
               Käesoleva otsusega sätestatud meetmed on kooskõlas omavahendite nõuandekomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Otsuse 96/564/Euratom, EÜ artikli 2 punkt 1 jäetakse välja.
   2.   Otsuse 96/564/Euratom, EÜ artikli 2 punkt 2 jäetakse välja.
   Artikkel 2
   Käesolev otsus on adresseeritud Austria Vabariigile.
   
      Brüssel, 19. detsember 2012
      
         
            Komisjoni nimel
         
         
            komisjoni liige
         
         Janusz LEWANDOWSKI
      
   
   
      (1)  EÜT L 155, 7.6.1989, lk 9.
   
      (2)  ELT L 347, 11.12.2006, lk 1.
   
      (3)  EÜT C 241, 29.8.1994, lk 336.
   
      (4)  EÜT L 247, 28.9.1996, lk 39.